open-index/open-wikipedia-markdown huggingface dataset:
Kurt Masur

**Kurt Masur** (1927–2015) var en tysk dirigent, spesielt kjent for sin tolkning av tysk romantisk musikk. Masur ble også kjent for sin deltakelse under mandagsdemonstrasjonene i Leipzig 1989.

## Liv og virke
### Bakgrunn
Kurt Masurs far var elektroingeniør, hadde en elektrofagforretning og sørget for at også Kurt fulførte lære som elektriker. Han kunne bidra med virksomheten, klatret i master og hjalp til.

Musikken kom fra moren og de to storesøstrene. Barna sang ofte folkesanger når de skulle legge seg og sovne, og hjemmet hadde et klaver. En av søstrene fikk spilleundervisning, og Kurt Masur begynte også å interessere seg for musikk. Som tiåring fikk han undervisning av en organist, ble fascinert av det store instrumentet og ville bli organist. Men det skulle vise seg at han ikke lenger klarte å strekke ut sin høyre lillefinger, og da ble ikke dette en mulig yrksevei. Men dirigent kunne han jo bli, mente legen som undersøkte ham.

I 1944/1945 ble han innkalt til krigstjeneste som fallskjermjeger.

### Komponist
Masur studerte piano, komposisjon og dirigering i Leipzig. Han dirigerte *Dresdner Philharmonie* i tre år frem til 1955–1958 og 1967–1972. Han arbeidet også med Komische Oper Berlin. I 1970 ble han kapellmester for Gewandhausorkester Leipzig, en befatning han innehadde til 1996 da han ble utnevnt til  æresdirigent.

I mange år var Masur lojal mot regimet i DDR. I 1982 mottok han *Nationalpreis der DDR*. Hans insntilling til regimet ble forandret i 1989 etter arresteringen av en gatemusikant i Leipzig. Han inngrep i demonstrasjon den 9. oktober 1989 i Leipzig og forhandlet frem en slutt på konfrontasjonene som ellers kunnet ha innebåret at sikkerhetsstyrkene angrep demonstranter på lignende vis som det skjedde i april och juni på Den himmelske freds plass i Beijing i Kina.

I 1991 etterfulgte han Zubin Mehta som leder for New York Philharmonic og stod i den stillingen til 2002. Mellom 2000 og 2007 var han sjefsdirigent for London Philharmonic Orchestra, samtidig som han var leder for Orchestre National de France 2002–2008. På sin 80-årsdag, den 18. juli 2007, dirigerte han musikere fra begge orkestre ved en Proms-konsert i London.

### Elever
Elevene hans inkluderer Kahchun Wong, Matthias Manasi, Cornelius Meister, Ivo Hentschel og Adrian Prabava.

## Referanser


## Eksterne lenker
* 
* 
* 
*  Kurt Masurs offisielle nettsted (engelsk)
Lars-Jacob Krogh

**Lars-Jacob Krogh** (1938–2010) var en norsk journalist, programleder og nyhetsreporter som var ansatt i NRK i flere tiår.

Krogh studerte ved Universitetet i Oslo 1958–1963 og avla en cand.mag.-grad ved Wadham College, University of Oxford, 1960–1961 og Certificat ved Europa-colleget i Brugge 1964–1965. I 1961 giftet han seg med NM-vinner i diskos, Stefi Koht (1938-2014). De fikk tre barn: Bodil Koht Krogh, Hanna Koht Krogh og Ellen Koht Krogh, først- og sistnevnte elitespillere i håndball. Selv representerte Krogh University of Oxford i spyd.

I 1965 startet Krogh i NRK, hvor han blant annet arbeidet med *[[Dagsnytt]]*, *[[Dagsnytt Atten]]* og *[[Dagsrevyen]]* samt flere valgsendinger. Han studerte ved Forsvarets høgskole 1975–1976.

Krogh jobbet for TVNorge i perioden 1994–1996, blant annet med EU-folkeavstemningen 1994 og sitt eget show *[[LJK]]*. Tilbake i NRK var han ett år i NRK Sporten i 1997 før han for en periode var tilbake i nyhetsavdelingen. Han var i flere perioder involvert i næringslivets reklamebyrå Executive Channel, også som redaktør.

Sammen med broren Thor Krogh og Gunnar Dalby drev han Kroda A/S, eiendomsmegling på Sardinia (1989). 

Krogh var bosatt på Kongsvinger, der han løp en etappe med ild for Vinter-OL 1994. Etter avsluttet karriere i rikskringkastingen tok han over som ansvarlig redaktør i Radio Kongsvinger. En posisjon han hadde til og med 2008. 

Etter at Krogh gikk av med pensjon, ble han diagnostisert med amyotrofisk lateralsklerose (ALS). Kroghs etterlatte opprettet et fond for å kunne støtte forskning på ALS og bidra til informasjon om sykdommen. Familien trodde at Kroghs sykdomsforløp kunne ha en sammenheng med nevroborreliose og blitt utløst av flåttbitt.

Krogh var bestefar til Kongsvinger IL-spiller Lars Christian Krogh Gerson.

## Premier og verv
* Friidrettsoppmann og nestformann i Oslostudentenes Idrettslag (OSI) 1958–1962 
* Internasjonal viseformann og nestleder i Norsk Studentsamband / Norsk Studentunion 1962–1964.
* Tekstilindustriens Ærestegn 1975
* President i Stortingets Presselosje 1975–1977
* Norsk Lytterforenings Ærespris 1980
* Rådsmedlem i Friidrettens Venner siden 1998
* Storkors av Hans Majestet Den Gyldne Gris 2004
* Kongens fortjenstmedalje i gull 2008

## Referanser


## Eksterne lenker
*
Filmmagasinet

***Filmmagasinet*** er et norsk TV-program om kinoaktuelle spillefilmer som ble sendt på NRK fra 1961 til 1989. Pål Bang-Hansen var programleder gjennom de fleste av disse årene.

Posten het opprinnelig *Filmkronikk* og ble i begynnelsen ledet av den norske journalisten Kåre Hegseth (1919–96) og den svenske filmkjenneren Gunnar Oldin (1932–74). I 1961 overtok filmjournalist Sven Krohn i Aftenposten, og i 1964 overtok filmskaperen Arnljot Berg. Programmet ble samme år omdøpt til *Filmmagasinet*. Ole Christian Lagesen var innom i 1967, før Pål Bang-Hansen tok over i 1967. Han ledet det frem til det ble nedlagt i 1989.

Innholdet var stort sett aktuelle filmer, intervju og reportasjer fra Filmfestivalen i Cannes. I 1979 ble det boikottet av filmimportørene.  I 1985 var programmet et ledd i Lørdagsbilaget der Bang-Hansen var delleder. Magasinet fikk konkurranse fra nye TV-kanaler ut på 1980-tallet og mistet en del av oppslutningen. Som det svenske *Filmkrönikan*, ble *Filmmagasinet*  nedlagt i 1993.

I en overgangsperiode ble det i 1990-92 komplettert med *[[På kino]]*. Filmjournalistikken ble heller innlagt som element i mer generelle kulturprogram, som Kulturoperatørene. Samtidig startet TVNorge programmet *Take one* ledet av Sverre Holm. På TV 2 kom den ukentlige *[[Filmguiden]]*.

## Referanser


## Eksterne lenker
*
Robert Ekpete

**Robert Ekpete** (født 1963) er en norsk friidrettsutøver, og tidligere norsk rekordholder på 110 m hekk (første nordmann under 14.00 med elektronisk tidtagning). Han representerte Frol IL og Strindheim IL i sin aktive karriere.

## Personlige rekorder

## Resultater
Robert Ekpete deltok i Junior-EM i 1980 og 1986. Videre vant han det amerikanske studentmesterskapet divisjon 2 NCAA på 110 m hekk i 1985 og i Tikamp i 1986.

### Internasjonale mesterskap
*Junior-EM 1980, Utrecht, NED 110 m hekk: Semifinale
*VM innendørs 1985, Paris, FRA 60 m hekk: Forsøk
*EM 1986, Stuttgart, GER 110 m hekk: Nr. 5 i forsøket, tid 14:34

## Medaljer i norske mesterskap

### Andre internasjonale stevner
*Seoul Olympic Stadium Opening meet, Seoul, KOR, 1984 110 m hekk: 14:19 (5)
*Seoul Olympic Stadium Athletics meet, Seoul, KOR, 1985 110 m hekk: 
*Bislett Games, Oslo, NOR, 1984 110 m hekk:
*London Games, Crystal Palace, London, GB 110 m hekk:

### Andre resultater
*1974: To (2) norske aldersrekorder for 11-åringer på 600m
*1974: 2.-plass Donald Duck-lekene, 600m: 1.43.2 (11år)
*1979: 1.-plass Coca-Cola-lekene, 100m hekk (91.4cm): 14.20 (16år)
*1979: Norsk aldersrekord på 110 m hekk (106.7cm): 15.0 (17år)
*1981: Norsk juniorrekord på 110 m hekk (106.7cm): 14.2 (18år)
*1981-83: Gull junior-NM på 110 m hekk
*1984: Norsk seniorrekord på 110 m hekk: 13.99 (21år)

## Referanser
Pebble Island

**Pebble Island** (spansk: *Isla Borbón*) er den femte største av Falklandsøyene, beliggende nord for Vest-Falkland. Øya har en liten bosetning, etablert i 1846, som livnærer seg av sauehold og kvegdrift.

Under Falklandskrigen i 1982 ble øya befestet av en argentinsk styrke på 300 mann, men ble stormet og gjenerobret av britiske Special Air Service (SAS) 14-15. mai. På øya er det satt opp både britiske og argentinske krigsminnesmerker.

Bosetningen er beliggende på et eid som deler øya i to. Østsiden er myrlendt og har rikelig med svømmefugler og vadefugler, inkludert villand, lappedykkere og svartnakkesvaner. Vestsiden er berglendt og har kolonier av klippehopperpingviner, gulltoppingviner, kongepingviner og hornpingviner.

## Referanser


## Eksterne lenker
* 
* www.pebblelodge.com
MF «Tingvoll»

**M/F «Tingvoll»** var en bilferge som var eid av rederiet Fjord1 (tidligere Fjord1 MRF). Den ble bygget i 1972 for Møre og Romsdal Fylkesbåtar(MRF) og hadde en kapasitet på 50 personbiler/ 195 passasjerer. Fergen trafikkerte en rekke samband i Møre og Romsdal, lengst på sambandet Kvalvåg - Kvisvik. «Tingvoll» ble bygget ved Haugesund Slip A/S som ble lagt ned etter en konkurs i 1983.

I mai 2023 ble «Tingvoll» slept til Fosen Gjenvinning AS, Stoksund, for opphugging. Skipet ble hugget opp i oktober 2024.

## Referanser


## Eksterne lenker
* 
* 
*  Fjord1 Fartøyoversikt MF «Tingvoll» (tekniske data og bilde
Nor-Fishing

**Nor-Fishing** er en internasjonal fiskerimesse som avholdes annethvert år i Trondheim Spektrum i Trondheim. Messen ble første gang arrangert i 1960. Stiftelsen Nor-Fishing arrangerer både Nor-Fishing og oppdrettsmessen Aqua Nor. Disse avholdes vekselvis annethvert år. Mellom 15 000 og 18 000 fra over 50 land besøker Nor-Fishing hvert år. I 2026 arrangeres Nor-Fishing fra 18. til 20. august.

## Referanser


## Eksterne lenker
* Nor-Fishing
Dopingtelefonen

**Dopingtelefonen** er en norsk riksdekkende informasjonstjeneste for alle som har spørsmål om doping og slankepreparater. Den består av en hjemmeside og gratistelefonnummeret 800 50 200. Tjenesten er gratis og anonym.

Dopingtelefonen driver antidopingarbeid gjennom informasjon og undervisning og er knyttet til hormonlaboratoriet ved Oslo universitetssykehus, Aker. Tjenesten finansieres av Helsedepartementet.

## Vanlige spørsmål
Spørsmålene som stilles på Dopingtelefonen omhandler ofte anabole, androgene steroider (AAS) som anadrol, clenbuterol, durabolin, dianabol(russere), efedrin, nandrolon (deca), parabolan, primobolan, depot, sentralstimulerende, sustanon, winstrol, mgf, igf-1, epo (erytropoietin), hcg, melanotan (barbiedop), stack, genotropin mm. Tema er ofte testosteron, østrogen, tyroksin, veksthormoner og insulin som er naturlige hormoner som man tilsetter kroppen kunstig og i unaturlige mengder.

## Bivirkninger
I kjølvannet av dopingbruk følger en del bivirkninger og bekymringer. Endringer i personlighet og oppførsel (aggresjon) er alvorlige bivirkninger som pårørende gjerne vil snakke om. Mannepupper (bitch-tits, gynekomasti), økt behåring eller hårtap, kviser, maskulinisering, femininisering, neseblod, diabetes, hodepine, skader på lever og nyrer opptar også mange. Doping i forhold til vekst, utvikling og pubertet  er også relevant å ta opp, samt bivirkningen akromegali.

Andre problemer som tas opp er problemer med impotens (decadick),sædceller (infertilitet), endret størrelse på klitoris, kjønnslepper, penis, prostata og testikler. Dopingtelefonen får også henvendelser om sex, sexlyst, graviditet og foster, blodverdier, testing, dopingkontroll, 
avhengighet, rus, megareksi mm. Dopingtelefonen gir ikke råd og tips (bruksanvisning) om bruk av doping.

## Eksterne lenker
* Dopingtelefonen.no
* hormonlaboratoriet
Grønt Punkt

**Grønt Punkt Norge AS** (tidligere **Materialretur AS**), etablert i 1997, er et selskap som administrerer finansieringen av norsk næringslivs ordninger for innsamling og behandling av emballasje. Medlemmene i Grønt Punkt Norge er alle typer bedrifter som bringer emballasje til det norske markedet; emballasjeprodusenter, emballasjeimportører, vareprodusenter (pakker/fyller), vareimportører og grossister.

Bakgrunnen for selskapet er en serie avtaler fra 1994 mellom Miljøverndepartementet og næringslivet om frivillig innsamling og gjenvinning av emballasje. Avtalen omfatter emballasje av metall, plast, bølgepapp, drikkekartong og kartong. Bransjeavtalene resulterte i opprettelsen av såkalte materialselskap, ett for hvert materialslag:
*Norsk Glassgjenvinning AS – etablert 1991
*Norsk Resy AS (for bølgepapp) – etablert 1993
*Norsk Returkartong AS (for drikke- og emballasjekartong) – etablert 1994
*Plastretur AS – etablert 1995
*Norsk Metallgjenvinning AS – etablert 1997

Oppgavefordelinga mellom Grønt Punkt Norge og materialselskapene er at Grønt Punkt Norge påser at medlemmene innrapporterer sin emballasjebruk. Basert på dette, innkreves *emballasjevederlag* som sendes videre til materialselskapene. Disse står for organiseringen av innsamlings- og gjenvinningsordningene. Fra 1. februar 2008 drifter Grønt Punkt Norge AS i tillegg innsamling og gjenvinning av plastemballasje, emballasjekartong og drikkekartong. Bare bedrifter som er medlem i Grønt Punkt Norge har rett til å bruke Grønt Punkt-merket på sine produkter. Per 1. januar 2013 har Grønt Punkt 4847 medlemmer og 1875 kontrollmedlemmer. I tillegg betales emballasjevederlaget fra ytterligere ca. 4000 bedrifter gjennom såkalt produsentinnkreving. Administrerende direktør i selskapet er Jaana Røine.

## Se også
*Kildesortering
*Gjenvinning
*Avfall

## Eksterne lenker
* Grønt Punkt Norge
* EUs sider om emballasje og emballasjeavfall
Lumphini

**Lumphini** (også **Lumpini** eller **Lumpinee**) er ett av 154 underdistrikter i Bangkok og dekker området rundt Lumphini park.

Den har geokode 100704, og er en del av distriktet Khet Pathum Wan.

Noen av de store attraksjonene i underdistriktet er Lumphini park, Suam Lum nattbasar og Lumphini boksestadion, senteret for Muay Tai- (kickboksings-) verdenen. På den sydlige enden av parken ligger Bangkok Metros stoppested kalt Lumphini stasjon. 
 
## Navnets opphav
Navnet tilsvarer fødestedet til Buddha, Lumbini.
Historikk over verdensmesterskapsrekorder 400 m hekk

Dette er en liste over utviklingen av mesterskapsrekorder for **[[400 meter hekk]]** ved verdensmesterskapene i friidrett utendørs.

## Herrer

## Damer
Colin Ratsey

**George Colin Ratsey** (født 30. juli 1906, død 12. mars 1984) var en svensk seiler som deltok i de olympiske leker 1932 i Los Angeles.

Ratsey vant en olympisk sølvemedalje i seiling i OL 1932 i Los Angeles. Han var sammen med Peter Jaffe på den svenske båten «Joy» som kom på andreplass i starbåt-klassen bak amerikanske «Jupiter». Seilingene ble gjennomført i Port of Los Angeles mellom 5. og 12. august 1932.

## OL-medaljer
* 1932  Los Angeles &ndash;  Sølv i seiling, starbåt-klassen  Storbritannia

## Referanser


## Eksterne lenker
*
Bangkok eight

Boka ***Bangkok Eight*** er forfattet av John Burdett. Den er oversatt til norsk.

Den er en krimroman med en politimann i hovedrollen, nr. 1 i en serie med hittil fem romaner, siste er Vulture Peak. Den omhandler diverse subkulturer i Thailand, blant annet politietaten (*[[Royal Thai Police]]*). I bokas forord, står det at thailandske medier refererer daglig til diverse ukultur i forbindelse med politiet.

Den omhandler også andre deler av samfunnet, inkludert forskjellige bransjer som  bardrift, kirurgi og prostitusjon.

Handlingen foregår for det meste i Bangkok, men også noe i Chiang Mai og Pattaya.
Gardner Boultbee

**Jack Gardner Boultbee** (født 23. april 1907, død 2. august 1980) var en canadisk seiler som deltok i de olympiske leker 1932 i Los Angeles.

Boultbee vant en olympisk sølvmedalje i seiling under OL 1932 i Los Angeles. Han var med på den canadiske båten «Caprice» som kom på tredjeplass i 6-meterklassen bak «Bissbi» fra Sverige og den amerikanske båten «Gallant».
Seilingene ble gjennomført i Port of Los Angeles mellom 5. og 12. august 1932.

Mannskapet på «Caprice» var; Boultbee, Gerald Wilson, Kenneth Glass og Philip Rogers.

## OL-medaljer
*  1932  Los Angeles &ndash; Bronse i seiling, 6-metersklassen  Canada

## Eksterne lenker
*
Ture

**Ture** er et skandinavisk og finsk mannsnavn med urnordisk opprinnelse. Navnet er i dag mest brukt i Sverige.

## Etymologi
*Ture* er en nyere dansk og svensk form av gammelsvenske og gammeldanske *Thure* og *Thuri*. Disse er kortformer av navn basert på leddet *þórr*, «torden», men er også varianter av *Thurer*, den gammelsvenske formen av norrøne *Þórir*, som har opprinnelse i urnordiske **Þunra-wíhaR*, «torden-kjemper».

Ordet *ture* finnes ellers som substantiv og verb om å feire, gjerne tilsatt rikelige mengder drikke og dans. Man turet gjerne bryllup i «tre dager til endes» i folkeeventyr med lykkelig slutt.

## Utbredelse
Formen *Thure* er kjent brukt i Danmark fra 1100-tallet og i Sverige fra 1300-tallet.

*Ture* var i Sverige og Danmark mest populært i perioden ca 1900 &ndash; 1930. I Danmark har navnet tradisjonelt vært mest brukt på Bornholm.

*Ture* har svensk og finsk navnedag 28. april.

*Ture* er i dag et lite brukt fornavn i Norge, men har en viss utbredelse i Sverige.

|}

## Kjente personer med navnet
Personene i listen er ordnet kronologisk etter fødselsår.
* Ture Nerman (1886 &ndash; 1969), svensk politiker som har fått en vei i Fyllingsdalen oppkalt etter seg
* Thure Erik Lund (født 1959), norsk forfatter
* Ture Lundh (født 1967), norsk spesialrådgiver i Utenriksdepartementet
 
## Annen bruk av navnet
* Ture Sventon, en fiktiv privatdetektiv i Åke Holmbergs ni bøker utgitt 1948–1973.

## Referanser


## Eksterne lenker
Total Drama Action

***Total Drama Action*** er en sesong av den canadiske animerte Reality-TV-serien ''Total Drama Island'' som sendes på Cartoon Network. Den hadde premiere 10. september 2009 og sluttet 2. september 2010. Den forsetter med ''Total Drama World Tour''. Serien ble skapt av Jennifer Pertsch og Tom McGillis.

## Handling
De 14 deltagerne som returnerer fra forrige sesong, Gwen, Trent, Heather, Lindsay, Owen, Beth, DJ, E-Scope (egentlig Izzy), Harold, Duncan, Geoff, Bridgette, Justin og Leshawna, ankommer et forlatt filmsett i Toronto i Canada. Chris er fremdeles programleder og Chef er fremdeles kokk. Deltagerne skal kjempe mot hveandre i utfordringer basert på forskjellige filmsjangere. Marshmellow seremoniene heter Gylden Chris seremonier hvor de ikke utstemte deltagerne får skjokkoladetrukne Chrisfigurer i gullpapir kalt Gylden Chris, og den utstemte må ta Skammensvei og ta Taperbilen, også kalt Taperlimoen. De stemmer med maskiner. Deltagerne blir delt inn i to lag: Hylende Nikkere og Dødelige Riggere. Hvis det er premieutfordring får vinnerlaget en premie, mens taperlaget slipper å stemme ut noen. Senere starter Bridgette og Geoff, de to første utstemte, showet "TDA: Hva skjedde?", også kalt "TDA: Etterspillet", med de 8 utstemte deltagere fra forrige sesong, Ezekiel, Eva, Noah, Katie, Tyler, Cody, Sadie og Courtney, som kommentatorer, fans som publikum, og utstemte gjester fra denne sesongen. Senere i serien kommer deltageren Courtney inn i serien etter en rettssak fordi hun ble stemt ut urettferdig sist sesong. Denne sesongen er den første som har dobbeltelimineringer. Vinneren får en million dollars.

## Episoder
### Sesong 1: 2009-2010
#Monster Cash
#Monster eggsamen
#Opptøyer!
#Strand Bille Boogey
#Gærningby'n
#TDA: Hva skjedde? Del 1
#Frihetens Chef
#Øglerredet
#Sandwitchprosjektet
#Katastrofemesteren
#I krigssonen
#TDA: Hva skjedde? Del 2
#Sjømat til åtte, eller ni
#En million år før Kristus
#Million Dollar Babes
#Ring M for moro
#Super-Harold
#TDA: Hva skjedde? Del 3
#Gi opp halve kongeriket
#Ta et hint a
#Rock og Rule
#Skrikende Courtney, skjult Owen
#2009: En Owen odyse
#Dyrenes herre
#Mytteri på hovedscenen
#Hvem vil velge en millionær?
#Kjendisjakten Total Drama Action igjenforeningsspesiall

## Plasseringer
#Duncan
#Beth
#Owen
#Courtney
#Harold
#Lindsay
#Justin
#Leshawna
#Heather
#Izzy
#DJ
#Gwen
#Trent
#Bridgette og Geoff

## Norske stemmer
*Ove Christian Owe (skuespiller) som Chef Hatchet.
*Scott Maurstad som Duncan.
*Jon Bjørnstad som Owen og Justin.
*Hanna Kanutta Helstad som Courtney.
*Hanne Dancke Arnesen som Izzy/E-Scope og Bridgette.
*Benjamin Helstad som DJ.
*Connie Skjellestad-Hansen som Gwen.
*Erik Skøld som Trent.
*Gaute Boris Skjegstad som Geoff.
*Cathrine Bang Norum som Heather.
*Sarah MacDonald Berge son Lindsay
José Antonio López

**José Antonio López Gil** (født 11. juli 1976) er en spansk landeveissyklist.

## Referanser


## Eksterne lenker
*
Hejin

**Hejin** (kinesisk: 河津; pinyin: *Héjīn*) er et byfylke i provinsen Shanxi i Folkerepublikken Kina. Det ligger i byprefekturet Yuncheng.

Folketallet var på  i 1999.

## Kulturminner
Hoututempelet i landsbyen Guduocun (*Guduo Houtu miao*, 古垛后土庙) er oppført på Folkerepublikken Kinas liste over verneverdige kulturminner.

## Administrative enheter

## Samferdsel
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.

Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.

## Referanser


## Eksterne lenker
* Lokalregjeringens hjemmeside
Starfire

***Starfire*** er debutalbumet til norske Jørn Landes sitt band; Jorn.

Albumet ble utgitt på Frontiers Records 21. november 2000.

## Sporliste
Alle spor av Jørn Lande unntatt hvor annet er nevnt
# «Starfire» – 4:50
# «Edge of the Blade» (Jonathan Cain/Steve Perry/Neal Schon) (Journey coverlåt) – 4:21
#« Break It Up» (Mick Jones) (Foreigner cover) – 4:16
# «Forever Yours» – 3:56
# «The Day the Earth Caught Fire» (Mason/Slamer/Thomas) (City Boy coverlåt) – 5:12
# «Gate of Tears» – 5:05
# «Burn» (Blackmore/Coverdale/Lord/Paice) (Deep Purple coverlåt) – 6:13
# «End Comes Easy» – 4:08
# «Just the Same» (Chaquico/Sears/VanSoest) (Jefferson Starship coverlåt) – 5:29
# «Abyss of Evil» – 4:23

## Personell
**Band**
*Jørn Lande – vokal
*Tore Moren – gitar
*Sid Ringsby - bass
*John Macaluso – trommer
*Dag Stokke – keyboard

**Gjestemusikere**
*Ralph Santolla – gitar på spor 2
*Shane French – gitar på spor 3
*Ronni Le Tekrø – gitar på spor 5
*Tore Østby – gitar
*Willy Bendiksen – trommer
*Jon A. Narum – trommer, gitar, bassgitar, sampling, melotrone
Yuanping

**Yuanping** (kinesisk: 原平; pinyin: *Yuánpíng*) er et byfylke i provinsen Shanxi i Folkerepublikken Kina. Det tilhører byprefekturet Xinzhou.

Befolkningen er på  innbyggere i 1999.

## Samferdsel
Kinas riksvei 108 løper gjennom fylket. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan. 

Kinas riksvei 208 fører gjennom området. Den begynner i Erenhot og fører via Jining og Datong og Taiyuan til Changzhi i provinsen Shanxi. 

## Referanser


## Eksterne lenker
* Lokalregjeringens hjemmesider
Frontiers Records

**Frontiers Records** er et italiensk plateselskap.

Selskapet satser hovedsakelig på melodiøs rock og hardrock. Det ble etablert i 1996 og har base i Napoli, Italia.

## Artister

## Eksterne lenker
* Frontiers Records nettside
Tsjekkoslovakia under Sommer-OL 1932

**Tsjekkoslovakia under Sommer-OL 1932**. Sju sportsutøvere fra Tsjekkoslovakia deltok i tre sporter under Sommer-OL 1932 i Los Angeles. Tsjekkoslovakia kom på 17.-plass med en gull-, to sølv- og en bronsemedalje.  

## Medaljer

## Medaljevinnerne

## Eksterne lenker
* Resultater og profilside  på sports-reference.com
Giant (band)

**Giant** er et amerikansk hardrock-band fra Nashville i Tennessee, etablert i 1987.

## Diskografi
**Studioalbum**
**[[Last of the Runaways]]* (1989)
**[[Time To Burn]]* (1992)
**[[III (Giant album)|III]]* (2001)

**EP-er**
**[[Don't Leave Me In Love]]* (2001)

**Konsertalbum**
**Live and Acoustic-Official Bootleg* (2003)

**Samlealbum**
**It Takes Two + Giant Live* (1990)

## Medlemmer
**Nåværende**
*Dann Huff – vokal, gitar, keyboard (1987&ndash;1992, 2000&ndash;idag)
*David Huff – trommer (1987&ndash;1992, 2000&ndash;idag)
*Mike Brignardello – bassgitar (1987&ndash;1992, 2000&ndash;idag)

**Tidligere**
*Alan Pasqua – keyboard (1987&ndash;1992)
*Jeff Peterson – gitar (1987&ndash;1990)

## Eksterne lenker
* 
*
Haldis Hjort

**Haldis Hjort** (født 4. juli 1940, død 15. desember 2018) var en norsk psykolog, dr. psychol., spesialist i klinisk psykologi og seniorforsker ved SINTEF. 

Hun var datter av Johan Bernhard Hjort, og barnebarn av Johan Hjort (1869–1948) og Wanda Maria von der Marwitz. Hennes bror var Johan Hjort (1922) og Wanda Heger var hennes søster.

## Utvalgte publikasjoner
* *Spor etter krigen* (med Tone Schou Wetlesen), 2006
* *Idéer i norsk psykoterapi 1970-2000*, 2000
* *Historier om sjeler*, Pax, 1993
* *Livslinjer : psykiatri og humanisme* (red. med Sidsel Gilbert, Svein Haugsgjerd og Endre Ugelstad), 1989
* *Det oppsøkende arbeidets psykologi*, Universitetsforlaget, 1988
* *Samliv* (med Sonja Lid og Sidsel Mørck), 1986

## Referanser


## Kilder
* Nekrolog på Norsk Psykologforenings nettsider  (Besøkt 5. januar 2018)

## Eksterne lenker
* Biografi for Haldis Hjort , fra eget nettsted
Nederland under Sommer-OL 1932

**Nederland under Sommer-OL 1932**. Tjuefire sportsutøvere fra Nederland deltok i åtte sporter under Sommer-OL 1932 i Los Angeles. Nederland kom på 13.-plass med to gull- og fem sølvmedaljer. OL-troppen besto av sju friidrettsutøvere, tre ryttere, fem svømmere, to fektere, to seilere, to roere, to syklister og en deltakere i moderne femkamp. Rytteren Charles Pahud de Mortanges, som vant en gull- og en sølvmedalje i feltritt, var flaggbærer under åpningsseremonien.     

## Medaljer

## Medaljevinnerne

## Kilder
* Nederland under Sommer-OL 1932: Resultater og profilside  på sports-reference.com
Playboard Magazine

***Playboard Magazine*** var et frittstående og uavhengig magasin som henvendte seg til den norske snowboard-, skate- og surfemiljøet. I april 2017 ble magasinet nedlagt etter at det hadde gått i minus i flere år.

Magasinet ble etablert i 1997 med hovedkontor i Oslo, men hadde etter et eierskifte i 2003 hovedkontor i Stavanger. I 2006 ble magasinet kjøpt opp av *[[Fri Flyt (magasin)|Fri Flyt]]*, og hadde dermed hovedsete i Oslo. Da *Fri Flyt* tok over, hadde magasinet seks årlige utgaver og daglige nyheter på nett. På den tiden fikk alle medlemmene av Snowboardforbundet bladet i posten, men etter at Snowboardforbundet trakk seg fra avtalen nedskalerte *Playboard* til to årlige utgivelser, i tillegg til nettsiden playboard.no. Det ble til sammen gitt ut 75 utgaver av *Playboard*.

I nyere tid har Peter Gløersen og Anders Holtet vært redaktører for utgivelsene.

## Opplag
Bekreftede netto opplagstall fra Mediebedriftenes Landsforening:
*2012: 8&nbsp;030 
*2013: 5&nbsp;162
## Referanser


## Eksterne lenker
* Hjemmeside
La novia (sang)

**«La novia»** (Engelsk tittel: **«The Wedding»**.
Noen ganger kreditert som **«The Wedding (La novia)»**) er en argentinsk sang med melodi av Joaquin Prieto og engelsk tekst av Fred Jay, som ble inkludert på Julie Rogers' EP-plate i 1964. Den hadde også tittelen *The Wedding*. Sangen har vært på forskjellige samlealbumer i årene etter at den den ble utgitt.

## Opprinnelse
Joaquin Prieto, en argentinsk musiker, skrev og spilte inn en sang i 1960 som han kalte «La novia» (*Bruden*).

Både den originale spanskspråklige versjonen og en engelsk oversettelse av Fred Jay ble snart velkjent i Europa og i USA, og tallrike artister spilte inn versjoner av sangen i begynnelsen av 1960-årene.

Blant de artistene som spilte inn versjoner av «The Wedding» på denne tiden er Anita Bryant og Malcolm Vaughan.

## Rogers' versjon

Julie Rogers hørte sangen da hun arbeidet i Spania i begynnelsen av 1960-årene og i 1964 var hun vokalist hos bandlederen Terry Foster.

Etter å ha spilt inn en versjon av sangen «It's Magic» og utgitt den som sin debutsingle, foreslo Rogers «The Wedding» som dens oppfølger, siden det var en sang hun mintes fra sin tid i Spania.

Singlen Mercury 72332 ble utgitt av Jule Rogers with Johnny Andthey and His Orchestra and Chorus i Storbritannia i august 1964, og var hennes første sang på den britiske singlelisten. Den klatret støtt på listen og lå på en tredjeplass i oktober og november det året.

Rundt denne tiden ble Rogers' innspilling utgitt i USA. Den nådde en tiendeplass på den amerikanske Billboard Hot 100-singlelisten og lå tre uker på toppen av Billboard Middle-Road Songs-liste (senere kjent som Adult Contemporary-listen).

Sangen nådde også toppen av australske Kent Music Report og ble også en slager i andre land.

I midten av 1970-årene ble det anslått at mer enn syv millioner eksemplarer av sangen hadde blitt solgt og i mange år etter sin utgivelse har den vært et populært valg på bryllupsseremonier verden over.

## Lister (1964&ndash;1965)

## Norsk versjon
C.C. Bøyesen og Jack Billy har skrevet en norsk tekst. I Bøyesens versjon bærer den tittelen «Kjærlighetsklokkene». Billys versjon heter «Nå og for alltid». 

I Pia Skaars versjon er Rero er kreditert sammen med Joaquin Prieto som opphavsperson til «La novia». Det er ikke kjent om han har skrevet en norsk tekst. 

### Innspillinger

## Referanser
Døden i gatene

***Døden i gatene*** er en norsk film av Arnljot Berg fra 1970. Filmen foregår i et nært science-fictionaktig samfunn, med flere likheter til det samtidige Norge. Historien skildrer den kraft som ligger i oppstand og demonstrasjoner i samfunnet, og hvor langt den kraften kan trekkes. 

## Handling

Historien begynner med en gjeng intelligente geriljasoldater, frilynte hippier og barske motorsyklister som friker ut og prøver å overbevise befolkningen om at de blir neddopet av forbrukersamfunnet, mens de samtidig blir styrt av en demokratisk fasciststat med væpnet politi. Etter å ha demonstrert og blitt trakassert av myndighetene får ungdommen nok. De bestemmer seg for å gjøre et politisk kupp ved først å ta over pressen, så kidnappe regjeringen, og til slutt pasifisere befolkningen ved å helle et hypnotiserende potensmiddel i drikkevannet deres. Til slutt ender alt i en blodig massakre hvor ungdommen blir skutt av militæret.

## Bakgrunn
Filmen ble laget knapt to år etter Parisopptøyene i 1968, og under fremveksten av sekstiåtter-bevegelsen i norsk studentliv. Regissøren ønsket å dele sin tolkning av samtidens turbulente politiske verdensbilde, og hvordan ungdomsopprør kan misbrukes med bakteppe av større internasjonale interesser. Hensikten var å vise hvordan dessertgenerasjonen hadde vokst opp uten frykt for det etablerte, hvordan opprørsånden i Europa og USA ville spre seg til Norden, og hva som ville bli konsekvensene av en norsk sekstiåtter-revolusjon. Nærmere 500 ungdommer fra Oslo-området deltok som statister, i rollen som revolusjonens fortropper. Dette var blant annet ungdommer fra miljøer rundt Forsøksgymnaset i Oslo, Universitetet i Oslo, anarkistene i Hjelmsgate 3/*[[Gateavisa]]*, SUF (m-l), Club 7, viseklubben Dolphins  og Osloungdommens Motorsenter.

## Mottakelse
Filmen fikk en blandet mottagelse av anmelderne. Noen mente at filmen ikke hadde noe tydelig budskap å komme med. Aftenpostens Finn Syversen var overveiende positiv til filmen, mens Dagbladets Thor Ellingsen mente det var «en farlig og dum film». Kritikeren Øyvind Thorsen hevdet at en kunne stoppet de opprørske ungdommene simpelthen ved bruk av vanngevær, en halvtimes progressiv pop i radioen, eller simpelthen ved å rope: «Pell dere hjem!»

## Medvirkende

* Grynet Molvig – Judith
* Per Tofte – Thomas
* Arne Lindtner Næss – Alex
* Arne Lie – Mike
* Christopher Benjamin
* Adolf Bjerke 
* Jonas Brunvoll
* Frimann Falck Clausen
* Ingeborg Cook
* Juni Dahr
* Kari Diesen 
* Edel Eckblad 
* Kyrre Haugen Bakke
* Gerd Jørgensen
* Eyolf Soot Kløvig
* Finn Lange
* Lars Andreas Larssen
* Britta Lech-Hanssen
* Finn Mehlum
* Sonja Mjøen 
* Lars Nordrum
* William Nyrén
* Gisle Straume

## Referanser


## Eksterne lenker
*
Fiona May

**Fiona May** (født 12. desember 1969 i Slough) er en italiensk tidligere friidrettsutøver (lengdehopper). 

May begynte å konkurrere for England, men i 1994 giftet hun seg med en italiensk stavhopper. May har to OL-sølv, og har blitt verdensmester i lengde to ganger. Mays personlige rekord er på 7,11 fra EM i Budapest 1998, der hun likevel måtte seg seg slått av Tysklands Heike Drechsler. 

May la opp i 2005 og arbeider som modell og innen TV.

## Referanser


## Eksterne lenker
* 
* 
*
William Nyrén

**William Nyrén** (født 19. mars 1920, død 14. november 1991) var en norsk skuespiller fra Oslo, kjent fra filmer såvel som hovedstadens scener.

## Biografi
Han satt fengslet i Sachsenhausen, Tyskland,under den andre verdenskrig.  Etter hjemkomst
ble han engasjert i det nystartede  Studioteatret frem til 1952.  Han har også hatt flere
roller for Radioteatret og Fjernsynsteatret samt vært fast i Riksteatret 1954-66.
Utover 70-tallet ble det roller ved Nationaltheatret og Det Norske Teater.

Han var far til gitaristen Nils Petter Nyrén (f. 1947).

## Filmer
* *[[Sølvmunn]]* (1981) – Politimann
* *[[Nedtur]]* (1980) – Åge
* *[[Min Marion]]* (1975) – Leieboeren
* *[[Helten på den grøne øya]]* (1971) (TV) – Jimmy Farrel
* *[[Døden i gatene]]* (1970)
* *[[De ukjentes marked]]* (1968) – Nytorvet, uteligger
* *[[Den lange reisen hjem]]* (1967) (TV)
* *[[Afrikaneren]]* (1966)
* *[[Trost i taklampa]]* (1955) – Hjalmar
* *[[Englandsfarere]]* (1946) – Heydner

## Premier
* 1959 Ørstaprisen fra Ørsta Ungdomslag

## Eksterne lenker
*
André Jousseaume

**André Jousseaume** (født 27. juli 1894 i Yvré-l'Évêque, død 26. mai 1960 i Chantilly) var en fransk rytter som deltok i flere olympiske leker, 1932 i Los Angeles, 1936 i Berlin, 1948 i London og   1952 i Helsingfors.

Jousseaume ble olympisk mester i dressur første gang under OL 1932 i Los Angeles. Med hesten «Sorelta» var han med på det franske laget som vant dressurkonkurransen De andre deltakere på dressurlaget var Xavier Lesage på hesten «Taine» og Charles Marion på «Linon».

Seksten år senere, under Sommer-OL 1948 i London, vant han sin andre olympiske tittel. Han og hesten «Harpagon», sammen med Maurice Buret på «Saint Quen» og Jean Saint-Fort Paillard på «Sous Les Ceps» vant lagkonkurransen i dressur.

## OL-medaljer
* 1932  Los Angeles -  **Gull** i hestesport, dressur lagkonkurranse  Frankrike
* 1948  London -  **Gull** i hestesport, dressur lagkonkurranse  Frankrike
* 1936  Berlin-  Sølv i hestesport, dressur lagkonkurranse  Frankrike
* 1948  London -  Sølv i hestesport, dressur  Frankrike
* 1952  Helsingfors -  Bronse i hestesport, dressur  Frankrike

## Eksterne lenker
*
Thomas Byström

**Thomas Byström** (født 28. november 1893, død 22. juli 1979) var en svensk rytter som deltok i de olympiske leker 1932 i Los Angeles.

Byström vant en olympisk sølvmedalje  i dressur under Sommer-OL 1932 i Los Angeles. Med hesten «Gulliver» var han med på det svenske laget som kom på andreplass bak Frankrike i lagkonkurransen i dressur. De andre på laget var Gustaf Boltenstern på «Ingo» og Bertil Sandström på «Kreta». I den individuelle konkurransen kom Byström og «Gulliver» på fjerdeplass.

## OL-medaljer
* 1932  Los Angeles -  Sølv i hestesport, dressur lag  Sverige

## Eksterne lenker
*
Historikk over verdensmesterskapsrekorder på 10 000 m

Dette er en liste over utviklingen av mesterskapsrekorder for **[[10 000 meter]]** ved verdensmesterskapene i friidrett utendørs.

## Herrer

## Damer
Isaac Kitts

**Isaac Leonard Kitts** (født 15. januar 1896, død 1. april 1953) var en amerikansk rytter som deltok i de olympiske leker 1932 i Los Angeles og 1936 i Berlin.

Kitts vant en olympisk bronsemedaljer i dressur under OL 1932 i Los Angeles. Med hesten «American Lady» var han med på det amerikanske laget som kom på tredjeplass i lagkonkurransen i dressur. De andre på laget var Hiram Tuttle på «Olimpic» og Alvin Moore på hesten «Water Rat». I den individuelle konkurransen i dressur kom Kitts på en sjetteplass. 
## OL-medaljer
* 1932  Los Angeles -  Bronse i hestesport, dressur lag  USA

## Referanser


## Eksterne lenker
*
7. etappe av Vuelta a España 2009

**7. etappe av Vuelta a España 2009** ble kjørt 5. september 2009. Etappen var en tempoetappe og ble arrangert i Valencia. Dette var etappen da sammenlagtfavorittene skulle kjøre seg opp i sammendraget etter flere korte etapper der spurterne hadde dominert på både etappene og i trøyebeholdningen. Den markerte også skillet mellom de mange flate etappene og de neste etappene som var klassifisert som fjelletapper. Som vanlig var Fabian Cancellara den store favoritten til etappeseieren. Den dobbelte verdensmesteren på tempo startet femte sist og hadde fordelen av å kjøre på tidene til konkurrentene. Dette var en fordel sveitseren mest trolig ikke trengte, for Team Saxo Bank-rytteren knuste konkurrentene nok en gang og vant etappen over halvminuttet foran David Millar. Cancellara tok også tilbake ledelsen i sammendraget

## Spurtpoeng
### Målgang (Valencia)
Etter 30 km

## Referanser


## Eksterne lenker
*  Etappeside  på lavuelta.com 
*  Etappeside  på lavuelta.com 
*  Etappeside  på lavuelta.com
Bente Klemetsdal

**Bente Klemetsdal** (født 6. mai 1969) er konserndirektør salg/marked i Aller Media, tidligere administrerende direktør i SBS Radio Norge og ansvarlig redaktør i Radio Norge.

Hun sitter i styret i Stiftelsen Dagbladet, Nova Vista, HS Media og sol.no og har tidligere hatt styreverv i  NRK Aktivum, Norsk Presseforbund, Norsk Redaktørforening, Radio Norge, Cutting Edge Productions og The Voice TV Norge.

Klemetsdal har tidligere jobbet innen markedsføring og har vært markedsdirektør og administrerende direktør i Canal+ Norden. Hun har også vært styreleder i Norsk Lokalradioforbund.

## Referanser
Historikk over verdensmesterskapsrekorder i maraton

Dette er en liste over utviklingen av mesterskapsrekorder for **[[maraton]]** ved verdensmesterskapene i friidrett utendørs.

## Herrer

## Damer
Rolls-Royce Marine Power Operations

**Rolls-Royce Marine Power Operations Ltd** var et datterselskap av selskapet Rolls-Royce plc og ble opprettet i 1954 i Storbritannia. 

Da selskapet ble dannet het det *Rolls-Royce og Associates*, men den 15. januar 1999 ble navnet forandret til Rolls-Royce Marine Power Operations Ltd og står for del av den marine virksomheten til Rolls-Royce plc. 

I august 1960 begynte de med behandling av uran slik at det kunne brukes som drivstoff og de jobbet med fabrikasjon av kjernereaktorer for Royal Naval-ubåter. 

1. april 2019 ble selskapet en integrert del av Kongsberg Maritime i Kongsberggruppen ASA. Rolls-Royce Commercial Marine var ved kontraktsinngåelsen verdsatt til 5,3 milliarder kroner. Den norske staten bidro med 2,5 milliarder til kjøpet.

## Referanser
Hiram Tuttle

**Hiram Edwin Tuttle** (født 22. desember 1882, død 11. november 1956) var en amerikansk rytter som deltok i de olympiske leker 1932 i Los Angeles og 1936 i Berlin.

Tuttle vant to olympiske bronsemedaljer i dressur under OL 1932 i Los Angeles. I den individuelle konkurransen i dressur kom han på tredjeplass med hesten «Olympic», bak de franske rytterne Xavier Lesage på «Taine» og Charles Marion på «Linon». Han var også med på det amerikanske laget som kom på tredjeplass i lagkonkurransen i dressur.

## OL-medaljer
* 1932  Los Angeles -  Bronse i hestesport, dressur 
* 1932  Los Angeles -  Bronse i hestesport, dressur lag  USA

## Eksterne lenker
*
Det islandske fallosmuseet

**Det islandske fallosmuseet** (islandsk: *Hið íslenzka reðasafn*) er et museum i Reykjavík på Island, og er viet til falloser. I september 2009 hadde museet 272 eksemplarer av peniser fra 92 dyrearter. Disse er balsamert i formaldehyd eller ligger tørket i montre. Museet forsøker å samle penisprøver fra alle pattedyr på Island, inkludert flere arter som er truet eller utdødde på Island. 

Sigurður Hjartarson, tidligere lærer i historie ved et institutt i Reykjavík, er grunnlegger og nåværende leder av museet, som også viser prøver fra pattedyr som ikke lever på Island, så vel som folkloristiske eksemplarer, det vil si fra påståtte alver, troll, havmonstre og så videre, samt kunst med penismotiv.

Museet har ett menneskelig eksemplar; Páll Arason, født i 1915 og død 95 år gammel, donerte sin penis posthumt.

## Eksterne lenker
*
Jackie Collins

**Jackie Collins** (født 4. oktober 1937 i Hampstead, død 19. september 2015 i Beverly Hills) var en britisk forfatter som skrev en rekke bøker om det glamorøse livet i Hollywood.

Blant bøkene hun skrev er *Rockstar*, *American Husbands* og *American Wives*.

Jackie Collins var søster til skuespilleren Joan Collins.

## Referanser

## Eksterne lenker
* 
* 
*
Tomás Katari

**Tomás Katari** (også stavet Catari og Qatari – navnet kommer visstnok fra katarerne; 1740&ndash;1781) var en aymarahøvding (*cacique*) fra Chayanta (i Potosí). Han ledet et mislykket folkeopprør som startet i 1779, hvor han krevde større rettigheter for indianerne i Øvre Perú, dages Bolivia, da en del av det spanske visekongedømmet Río de la Plata. Tomás Katari ble en forløper for andre indianske opprørere i området, hvorav de viktigste var Túpac Amaru II og Túpac Katari. *Mit'a*en, den obligatoriske samfunnstjenesten som spanjolene brukte til å tvinge indianere til å jobbe i sølvgruvene, som Katari hadde kjempet mot, ble til slutt avskaffet i 1791. Katari ble henrettet i 1781.

## Se også
*Túpac Amaru II & Túpac Katari
*Sierra-opprøret
Ås (tettsted)

**Ås** er et tettsted og administrasjonssenteret i Ås i Akershus. Tettstedet har  innbyggere per 1. januar , og ligger omtrent tolv kilometer øst for Drøbak og omtrent åtte kilometer sør for Ski sentrum. I tettstedet ligger blant annet Ås stasjon, Ås videregående skole og Norges miljø- og biovitenskapelige universitet.

## Referanser
William Rosenberg

**William Rosenberg** (1920–2014) var en dansk skuespiller og maler. Han var i en periode gift med skuespillerkollega Helle Virkner som senere ble dansk ministerfrue.

## Utvalgt filmografi
* *Mens porten var lukket* – 1948
* *Penge som græs* – 1948
* *Mosekongen* – 1950
* *Fodboldpræsten* – 1951
* *Unge piger forsvinder i København* – 1951
* *Fra den gamle købmandsgård* – 1951
* *Det store løb* – 1952
* *Arvingen* – 1954
* *Tre piger fra Jylland* – 1957
* *En kvinde er overflødig* – 1957
* *Mariannes bryllup* – 1958
* *Der brænder en ild* – 1962
* *Syd for Tana River* – 1963
* *Dronningens vagtmester* – 1963
* *Nu stiger den* – 1966
* *Utro* – 1966
* *[[Min søsters børn (film fra 1966)|Min søsters børn]]* – 1966
* *Ih, du forbarmende* – 1966
* *[[Min søsters børn på bryllupsrejse]]* – 1967
* *[[Min søsters børn vælter byen]]* – 1968
* *[[Min søsters børn når de er værst]]* – 1971
* *Fætrene på Torndal* – 1973
* *Skytten* – 1977
* *[[Bryggeren]]* –  1996–1997
* *[[At kende sandheden]]* – 2002

## Referanser


## Eksterne lenker
*
Worldchanger

***Worldchanger*** er det andre studioalbumet til norske Jørn Landes band Jorn.

Albumet ble utgitt 20. juni 2001 på Frontiers Records.

## Sporliste
Alle spor av Jørn Lande unntatt hvor annet er nevnt
# «Tungur Knivur» – 6:17
# «Sunset Station» (Lande/Moren) – 4:30
# «Glow in the Dark» – 4:38
# «House of Cards» (Lande/Moren) – 4:56
# Bless the Child (Lande/Moren) – 4:40
# «Captured» (Lande/Moren) – 4:08
# «Worldchanger» – 4:51
# «Christine» – 2:53
# «Bridges Will Burn» (Lande/Moren) – 5:32

## Personell
*Jørn Lande – Vokal
*Tore Moren – Gitar
*Sid Ringsby – Bassgitar
*Jan Aksel «Hellhammer» Blomberg – Slagverk
Hobbsmåler

**Hobbs måleren** er en enkel timeteller som er vanlig på dashbordet på mange fly. Måleren kalles i noen sammenhenger for «motor time-teller». Den registrerer tiden som en klokke med timer og tiendedels timer.

Hobbs-navnet er varemerke for målere produsert av Honeywell, men det produseres også slike målere av ENM og Datcom.

Det er timene på denne måleren som registreres som flygerens flytid, og det er denne tiden som det er vanlig at leien for flyet blir betalt etter i flyklubber, for privat utleie og i utleiefirmaer.

Det er flere måter å koble Hobbs måleren på:
* Den kan kobles til flyets hovedstrømbryter.
* Den kan kobles til en bryter for oljetrykket slik at timetelleren kun går når motoren går.
* Den kan registrere tiden motorens generatorer lader.
* Den kan kobles til en bryter på understellet som registrerer når det ikke er belastet, det vil si at telleren går når flyet flyr.
* Den kan også kobles til en liten finne på vingen, også slik at telleren kun går når flyet flyr. 

**[[Tachometer]]måleren** er en annen tidsteller i mange fly. Den er koblet til motoren slik at den følger turtallet og kun teller riktig tid om vanlig turtall på cruise er benyttet. Dersom motoren på en tur er kjørt langsommere / med mindre turtall, vil denne telleren registrere kortere tid. Vedlikeholdsprogrammet til flyene følger denne telleren.
Hermann Weber (historiker)

**Hermann Weber** (født 23. august 1928 i Mannheim, død 29. desember 2014 samme sted) var en tysk historiker og statsviter.

## Liv
Hermann Weber ble i 1945 med i Kommunistische Partei Deutschlands og studerte deretter under dekknavnet Hermann Wunderlich fra 1947 til 1949 ved Parteihochschule Karl Marx sammen med Herbert Mies. Partihøyskolen lå i den sovjetiske okkupasjonssonen (det senere DDR) og ble styrt av SEDs sentralkomite. Han var deretter sjefredaktør for FDJs avis i Vest-Tyskland. I 1951 ble han på grunn av manglende anerkjennelse overfor et telegram fra Josef Stalin avsatt av Erich Honecker. I 1954 ble han utstøtt av KPD.  Siden 1955 var Weber medlem av SPD.

Weber studerte fra 1964 til 1968 i Marburg og Mannheim. Fra 1975 til 1993 hadde han en lærestol i statsvitenskap og samtidshistorie ved universitetet i Mannheim. Fra 1981 ledet han forskningsgruppen for DDR-historie ved samme universitet.

Weber var medlem av stifelsesrådet i Stiftung zur Aufarbeitung der SED-Diktatur og den tysk-russiske historikerkommisjon.

Som det viktigste funn i hans vitenskapelige karriere regnet han selv oppdagelsen av den i femti år forsvunne originalteksten til stiftelsesprotokollen til KPD fra 1918/1919 som han fant i 1968.

## Verker
* Hermann Weber (Hrsg.) *Der Gründungsparteitag der KPD*, Europäische Verlagsanstalt, Frankfurt a. M. 1969. Neu herausgegeben und eingeleitet: *Die Gründung der KPD, Protokoll und Materialien des Gründungsparteitages der KPD 1918/1919. Mit einer Einführung zur angeblichen Erstveröffentlichung durch die SED*, Dietz Verlag Berlin 1993, ISBN 3-320-01818-3 
* *Ulbricht fälscht Geschichte. Ein Kommentar mit Dokumenten zum „Grundriß der Geschichte der deutschen Arbeiterbewegung.“* 1964
* *Die Wandlung des deutschen Kommunismus. Die Stalinisierung der KPD in der Weimarer Republik*, Frankfurt: Europäische Verlagsanstalt, 1969 (2 Bände)
* *Geschichte der DDR*, ISBN 3-89996-026-2
* *Deutsche Kommunisten*, Dietz-Verlag, 2004. ISBN 3-320-02044-7
* *Leben nach dem „Prinzip links“* zusammen mit Gerda Weber, Chr. Links Verlag, ISBN 3-86153-405-3
* *Damals als ich Wunderlich hieß. Vom Parteihochschüler zum kritischen Sozialisten. Die SED-Parteihochschule*, Aufbau Verlag, Berlin 2002, ISBN 3351025351
* *Lenin-Chronik, Daten zu Leben und Werk* zusammen mit Gerda Weber, Deutscher Taschenbuch Verlag, München 1974, ISBN 3-423-03254-5
* ''Aufbau und Fall einer Diktatur', Kritische Beiträge zur Geschichte der DDR. Bund Verlag, ISBN 3-7663-2266-4, 1991

## Referanser


## Eksterne lenker
*
Houma

**Houma** kan være:

*Byfylket Houma i byprefekturet Linfen i provinsen Shanxi i Folkerepublikken Kina.
*Byen Houma i delstaten Louisiana i USA.
Houma (Linfen)

**Houma** (kinesisk: 侯马; pinyin: *Hóumǎ*) er et byfylke i provinsen Shanxi i Folkerepublikken Kina. Det ligger under byprefekturet Linfen.

Befolkningen var på  innbyggere i 1999.

## Administrative enheter
**Subdistrikter:**
* Ludong (路东街道), Luxi (路西街道), Kuaibin (浍滨街道), Shangma (上马街道), Zhangcun (张村街道).

**Kommuner:**
*Xintian (新田乡), Gaocun (高村乡), Fengcheng (凤城乡).

## Samferdsel
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan. 

## Referanser
Monacos Grand Prix 2002

**Monacos Grand Prix 2002** var et Formel 1-løp arrangert den 26. mai 2002 på Circuit de Monaco i Monaco. Det var det syvende løpet i 2002-sesongen-

__FORCETOC__

## Klassifisering
### Løpet

## Eksterne lenker
* Offisielle resultater fra Monacos Grand Prix 2002 fra FIAs nettsted og Formel 1s nettsted.
Huozhou

**Huozhou** (kinesisk: 霍州; pinyin: *Huòzhōu*) er et byfylke i provinsen Shanxi i Folkerepublikken Kina. Det ligger i byprefekturet Linfen.

Befolkningen var på  innbyggere i 1999.

## Kulturarv

Hallen *Huozhou zhoushu datang* (霍州州署大堂) med Huozhou keramikkbrenneri  (*Huozhou yaozhi*, 霍州窑址) fra Songdynastiet til og med Yuandynastiets tid, Guanyintempelet (*Huozhou Guanyin miao*, 霍州观音庙) og Wahuangtempelet (*Wahuang miao*, 娲皇庙) er oppført på Folkerepublikken Kinas liste over verneverdige kulturminner.

## Samferdsel
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan. 

## Referanser